b'\n_START_ARTICLE_\nSir Darja\n_START_PARAGRAPH_\nSir Darja (perzijsko: \xd8\xb3\xd9\x8a\xd8\xb1\xd8\xaf\xd8\xb1\xd9\x8a\xd8\xa7; tad\xc5\xbeikistansko: \xd0\xa1\xd0\xb8\xd1\x80\xd0\xb4\xd0\xb0\xd1\x80\xd1\x91, kazahstansko: \xd0\xa1\xd1\x8b\xd1\x80\xd0\xb4\xd0\xb0\xd1\x80\xd0\xb8\xd1\x8f, arabsko: \xd8\xb3\xd9\x8a\xd8\xad\xd9\x88\xd9\x86; uzbekistansko: Sirdaryo), tudi Syrdarya ali Sirdaryo, je reka v Srednji Aziji, v\xc4\x8dasih znana kot Jahartes ali Yaxartes iz starogr\xc5\xa1kega imena \xe1\xbc\xb8\xce\xb1\xce\xbe\xce\xac\xcf\x81\xcf\x84\xce\xb7\xcf\x82. Gr\xc5\xa1ko ime izhaja iz starega perzijskega, Yakhsha Arta ("Velika biserna reka") glede na barvo vode. V srednjeve\xc5\xa1kih islamskih spisih ima reka enotno ime Sayhoun (\xd8\xb3\xd9\x8a\xd8\xad\xd9\x88\xd9\x86).\n_START_SECTION_\nIme\n_START_PARAGRAPH_\nIme Sir Darja je relativno novo. V zahodnih spisih, iz za\xc4\x8detka 20. stoletja, je bila reka znana pod razli\xc4\x8dnimi verzijami svojega imena iz stare gr\xc5\xa1\xc4\x8dine in se je imenovala po bitki pri reki Jahartes, ki je zaznamovala najsevernej\xc5\xa1o mejo osvajanj Aleksandra Velikega. Gr\xc5\xa1ki zgodovinarji trdijo, da je tu v letu 329 pred na\xc5\xa1im \xc5\xa1tetjem je ustanovil mesto Alexandria Eschate (dobesedno "najdlje od Aleksandrije"), kot stalno naseljeno voja\xc5\xa1ko postojanko. Mesto se danes imenuje Khujand po mestu Cyropolis, ki ga je ustanovil Perzijski kralj Kir Veliki.\n_START_SECTION_\nGeografija\n_START_PARAGRAPH_\nReka nastane iz dveh gorskih rek, ki izvirata v Nebe\xc5\xa1kem gorovju (Tian Shan) v Kirgizistanu in vzhodnem Uzbekistanom. To sta reki Naryn in Kara Darja. Sir Darja te\xc4\x8de od soto\xc4\x8dja dalje okoli 2.212 km proti zahodu in severozahodu Uzbekistana skozi Fergansko dolino do jeza Kairakkum na meji s Tad\xc5\xbeikistanom. Nekoliko ni\xc5\xbeji nivo vode v Uzbekistanu dose\xc5\xbee Turansko ni\xc5\xbeavje in zavije proti severu \xc4\x8dez mejo do Kazahstana. V slednji te\xc4\x8de Sir Darja proti severozahodu in tvori severni rob pu\xc5\xa1\xc4\x8dave Kizilkum ter se na jugu Kazahstana izlije v Aralsko jezero. Pore\xc4\x8dje Sir Darje odmaka povr\xc5\xa1ino okoli 800.000 km\xc2\xb2, vendar le nekaj ve\xc4\x8d kot 200.000 km\xc2\xb2 dejansko prispeva pomemben dele\xc5\xbe vode. Njen letni pretok je zelo skromen in zna\xc5\xa1a le polovico svoje sestre reke Amu Darje._NEWLINE_Ob svoji poti, Sir Darja namaka najbolj plodna bomba\xc5\xbena polja v celotni Srednji Aziji, vklju\xc4\x8dno z mesti, Kokand, Khujand, Kyzylorda in Turkestan._NEWLINE_Namakanju slu\xc5\xbei obse\xc5\xbeen sistem kanalov, od katerih je bila velika ve\xc4\x8dina zgrajena v 18. stoletju v uzbekistanskem kanatu Kokand. Velika \xc5\xa1iritev namakalnih kanalov v \xc4\x8dasu Sovjetske zveze, za potrebe namakanja bomba\xc5\xbenih polj, ima za posledico veliko ekolo\xc5\xa1ko \xc5\xa1kodo na obmo\xc4\x8dju reke, ki se osu\xc5\xa1i \xc5\xa1e preden pride do Aralskega jezera, kar se je prvi\xc4\x8d zgodilo leta 1980, po letu 1988 pa dokon\xc4\x8dno presu\xc5\xa1i. Jezero se je posledi\xc4\x8dno skr\xc4\x8dilo na majhen ostanek svoje biv\xc5\xa1e velikosti. Stanje okolja je prakti\xc4\x8dno nemogo\xc4\x8de sanirati._NEWLINE_Sir Darja je ve\xc4\x8dkrat zajezena za namakanje in proizvodnjo energije. Najve\xc4\x8dje umetno jezero je Kairakkum (tudi Kayrakum), ki obsega obmo\xc4\x8dje 520 km\xc2\xb2 in ima volumen4.160.000.000 km\xc2\xb3 vode.'